যোৰহাটত শৰীৰ চৰ্চা কৰি থকা অৱস্থাতে এগৰাকী যুৱতীয়ে মৃত্যুক সাৱটি ল'বলগীয়া হোৱা ঘটনাই সমগ্ৰ অঞ্চলটোতে চাঞ্চল্যৰ সৃষ্টি কৰিছে।কালি যোৰহাটৰ তৰাজান অঞ্চলৰ এগৰাকী যুৱতী সঞ্চিতা বৰাই অইন দিনাৰ দৰে চহৰখনৰ গড় আলিৰ ক্ৰিষ্টেল প্লাজাত থকা পাৱাৰ ফেক্টৰী নামৰ জিম কেন্দ্ৰটোত শৰীৰ চৰ্চা কৰিবলৈ গৈছিল।শৰীৰ চৰ্চা কৰি থকা সময়তে যুৱতীগৰাকী হঠাৎ অসুস্থ হৈ পৰে আৰু জিমৰ কৰ্মচাৰীসকলে সঞ্চিতাক প্ৰাথমিক শুশ্ৰুষা কৰি থকা সময়তে সঞ্চিতা সংজ্ঞাহীন হৈ পৰে।
জিমৰ কৰ্মচাৰীসকলে সঞ্চিতাৰ মাতৃক খবৰ দিয়ে আৰু সঞ্চিতাৰ মাতৃ আহি আনসকলৰ সহযোগত সঞ্চিতাক সঞ্জীৱনী নামৰ নাৰ্ছিংহ'মখনত ভৰ্তি কৰোৱায়। কিন্তু চিকিৎসকে আহি সঞ্চিতাক পৰীক্ষা কৰি তেওঁৰ ইতিমধ্যে মৃত্য হোৱা ঘোষণা কৰে। হৃদৰোগত আক্ৰান্ত হৈ সঞ্চিতাৰ মৃত্যু হোৱা বুলি চিকিৎসকে জানিব দিয়ে। আনহাতে, পৰিয়ালৰ লোকে সঞ্চিতাৰ পূৰ্বতে এনেকুৱা কোনো ৰোগৰ লক্ষণ নাছিল বুলি দোহাৰিছে। সঞ্চিতা বৰা যোৰাহাটৰ তৰাজানৰ প্ৰয়াত ড০ দুলাল বৰাৰ কন্যা।
সুৰা নিষিদ্ধ ৰাজ্যৰ বিধান সভা চৌহদতে উদ্ধাৰ সুৰাৰ বটল!
Jorhat lynching case: প্ৰকৃততে ক'লা ল'ৰাৰ মৃত্যু হ'ল কিদৰে! গাড়ীৰ চেপাত নে আৰক্ষীৰ গুলীত!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
